ΚΑΝΟΝΙΣΜΟΣ (ΕΚ) αριθ. 1404/97 ΤΗΣ ΕΠΙΤΡΟΠΗΣ της 22ας Ιουλίου 1997 για τροποποίηση του κανονισμού (ΕΟΚ) αριθ. 3719/88 σχετικά με τη χρησιμοποίηση μηχανογραφικών συστημάτων στα πιστοποιητικά

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, για την κοινή οργάνωση αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 923/96 (2), και ιδίως το άρθρο 9 παράγραφος 2 και το άρθρο 23, καθώς και τις αντίστοιχες διατάξεις των άλλων κανονισμών για την κοινή οργάνωση αγοράς για τα γεωργικά προϊόντα,

Εκτιμώντας:

ότι η χρησιμοποίηση μηχανογραφικών συστημάτων στους διαφόρους τομείς της διοικητικής δραστηριότητας αντικαθιστά προοδευτικά την καταγραφή των στοιχείων με το χέρι 7 ότι είναι σκόπιμο να μπορούν να χρησιμοποιούνται και τα μηχανογραφικά και ηλεκτρονικά συστήματα κατά την έκδοση και την χρησιμοποίηση των πιστοποιητικών 7

ότι το άρθρο 13 του κανονισμού (ΕΟΚ) αριθ. 3719/88 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 495/97 (4), προβλέπει ότι οι αιτήσεις πιστοποιητικών κατατίθενται γραπτώς ή υπό γραπτή τηλεπικοινωνιακή μορφή 7 ότι, λαμβανομένης υπόψη της αυξανόμενης χρήσης των μηχανογραφικών συστημάτων από τις διοικήσεις, πρέπει να προβλεφθεί η δυνατότητα κατάθεσης μίας αίτησης πιστοποιητικού διά της ηλεκτρονικής οδού 7

ότι τα πιστοποιητικά εκδίδονται υπό μορφή ενός ειδικού εντύπου που προβλέπεται από το άρθρο 16 του κανονισμού (ΕΟΚ) αριθ. 3719/88 7 ότι η χρησιμοποίηση μηχανογραφικών και ηλεκτρονικών συστημάτων καθιστά δυνατή την ηλεκτρονική έκδοση πιστοποιητικών εάν εξασφαλίζεται η σύνδεση μεταξύ του οργανισμού που εκδίδει τα πιστοποιητικά και των τελωνειακών υπηρεσιών 7

ότι η χρησιμοποίηση ηλεκτρονικού συστήματος από τα κράτη μέλη δεν πρέπει να θίγει τον κοινοτικό χαρακτήρα του πιστοποιητικού και, κυρίως, την αρχή σύμφωνα με την οποία το πιστοποιητικό ισχύει και χρησιμοποιείται σε όλη την Κοινότητα 7

ότι τα μηχανογραφικά συστήματα πρέπει να είναι αξιόπιστα και να πληρούν τα κριτήρια ασφάλειας που εγγυώνται την καλή λειτουργία του συστήματος 7 ότι τα κριτήρια αυτά περιλαμβάνουν, ιδίως, μέτρα ελέγχου της πηγής, της ασφάλειας των δεδομένων έναντι του κινδύνου μη επιτρεπόμενης πρόσβασης, της απώλειας, της αλλοίωσης και της καταστροφής, καθώς και τη δυνατότητα διενέργειας εκ των υστέρων ελέγχου 7 ότι, για να εξασφαλισθεί η ορθή διαχείριση του καθεστώτος πιστοποιητικών, πρέπει τα ηλεκτρονικά συστήματα που εφαρμόζουν τα κράτη μέλη να είναι συμβατά μεταξύ τους και να αποτελούν αντικείμενο περιοδικής έγκρισης εκ μέρους της Επιτροπής 7 ότι η διαπίστωση της εγκυρότητας και της ασφάλειας του συστήματος δύνανται να ανανεώνονται ετησίως, εφόσον το απαιτούν οι περιστάσεις 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη όλων των σχετικών επιτροπών διαχείρισης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 3719/88 τροποποιείται ως εξής:

1. Το άρθρο 13 αντικαθίσταται από το ακόλουθο κείμενο:

«Άρθρο 13

1. Οι αιτήσεις πιστοποιητικών απευθύνονται ή κατατίθενται στον αρμόδιο οργανισμό σε έντυπα που έχουν τυπωθεί ή συνταχθεί σύμφωνα με τις διατάξεις του άρθρου 16, διαφορετικά δεν γίνονται αποδεκτές.

Εντούτοις, ο αρμόδιος οργανισμός μπορεί να θεωρήσει ότι είναι αποδεκτή μια αίτηση που υποβάλλεται με την μορφή γραπτής τηλεπικοινωνίας ή ηλεκτρονικού μηνύματος, με τον όρο ότι περιέχει όλα τα στοιχεία που πρέπει να εμφαίνονται στο έντυπο σε περίπτωση χρησιμοποίησής του. Τα κράτη μέλη μπορούν να απαιτούν να ακολουθείται αμέσως η γραπτή τηλεπικοινωνία ή/και το ηλεκτρονικό μήνυμα από την αποστολή ή κατάθεση στον αρμόδιο οργανισμό αίτησης σε τυπωμένο ή συμπληρωμένο έντυπο σύμφωνα με τις διατάξεις του άρθρου 16 και, στην περίπτωση αυτή, πρέπει να θεωρείται ως ημέρα υποβολής η ημερομηνία παραλαβής από τον αρμόδιο οργανισμό της γραπτής τηλεπικοινωνίας ή του ηλεκτρονικού μηνύματος. Η απαίτηση αυτή δεν θίγει την εγκυρότητα της αίτησης με γραπτή τηλεπικοινωνία ή με ηλεκτρονικό μήνυμα.

2. Η αίτηση πιστοποιητικού μπορεί να ανακληθεί είτε με επιστολή, με γραπτή τηλεπικοινωνία ή με ηλεκτρονικό μήνυμα που παραλαμβάνονται από την αρμόδια αρχή, εκτός από περιπτώσεις ανωτέρας βίας, το αργότερο έως τις 13, την ημέρα υποβολής της αίτησης.»

2. Παρεμβάλλεται το ακόλουθο άρθρο 16α:

«Άρθρο 16α1. Με την επιφύλαξη των διατάξεων του άρθρου 16, τα πιστοποιητικά μπορούν να εκδίδονται με τη χρησιμοποίηση μηχανογραφικών συστημάτων σύμφωνα με τις λεπτομέρειες που θεσπίζονται από τις αρμόδιες αρχές και μετά από έγκριση της Επιτροπής. Τα πιστοποιητικά αυτά καλούνται στο εξής "ηλεκτρονικά πιστοποιητικά".

Όσον αφορά το περιεχόμενο του, το ηλεκτρονικό πιστοποιητικό πρέπει να είναι όμοιο με το πιστοποιητικό σε χαρτί.

Η συναίνεση της Επιτροπής για την εφαρμογή του συστήματος έκδοσης ηλεκτρονικών υπολογιστών, δεν απαλλάσσει το κράτος μέλος της ευθύνης ως προς τις υποχρεώσεις του να διασφαλίζει την καλή διαχείριση και τον έλεγχο των πιστοποιητικών που εκδίδονται και χρησιμοποιούνται κατ' αυτόν τον τρόπο.

2. Η έκδοση των πιστοποιητικών σε χαρτί απαιτείται, εάν τα πιστοποιητικά αυτά ή τα αποσπάσματά τους χρησιμοποιούνται σε ένα κράτος μέλος το οποίο δεν είναι συνδεδεμένο με το μηχανογραφικό σύστημα έκδοσης. Η έκδοση του πιστοποιητικού σε χαρτί γίνεται ανυπερθέτως και χωρίς συμπληρωματική δαπάνη μετά από αίτηση του τιτλούχου του πιστοποιητικού ή του εκχωρούντος.

Το πιστοποιητικό εκδίδεται υπό τη μορφή του εντύπου που προβλέπεται στο άρθρο 16 και φέρει τις θεωρήσεις και τον καταλογισμό που προβλέπεται στην περίπτωση που έχει γίνει μερική χρήση του ηλεκτρονικού πιστοποιητικού. Στην περίπτωση αυτή, ένα μόνο πιστοποιητικό είναι έγκυρο, εκείνο το οποίο εκδίδεται σε χαρτί.»

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Ιουλίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 181 της 1. 7. 1992, σ. 21.

(2) ΕΕ αριθ. L 126 της 24. 5. 1996, σ. 37.

(3) ΕΕ αριθ. L 331 της 2. 12. 1988, σ. 1.

(4) ΕΕ αριθ. L 77 της 19. 3. 1997, σ. 12.